[{"text_idx": "#000003", "text": "Mila esker. Egia esan, hala izan da, lanean haste azkar samarra. Ikasle garaitik lanbide mundura pasatu naizeIa konturatzen hasteko astirik izan gabe gertatu zait, eta zinez diotsut zorabio antzeko bat izan dudala behin baino gehiagotan. Baina, beno, egia da halako jauziak erronkak direla, izan direla eta izango direla ikasketak amaitu berri dituen edonorentzat. Orain, pixkanaka-pixkanaka nire gauzak egiteko denbora berriro hartzen ari naiz; baina, egia esan, ikasle garaiko erritmo zoroarekin konparatuta, orain lasaiago nabil eta errutinaz gozatzen ikasten ari naiz."}, {"text_idx": "#000008", "text": "Jarraitzen duzu musikarekin? Hala bada, uste duzu musika interpretatzeak eragiten dizula lehen hezkuntzako irakasle lanean?"}, {"text_idx": "#000009", "text": "Bai, egia esan orain musikarekin jarraitzen dut, baina bigarren maila batean. Hala ere, badut proiekturen bat edo beste airean. Bigarren galderari dagokionez, musikarekin lau urte nituenetik bizi izanak nire adinekoengandik desberdin samar egiten nau. Musikak bestela garatzen laguntzen dizu. Musikari esker, aberatsagoa naiz emozioen aldetik, hura gabe izango nintzatekeena baino. Gainera, inguruko mundua beste ikuspuntu batetik ikusten duzu. Azken batean, artea da, eta horrek eragiten dit informazioa burura beste bide batzuetatik bideratzea, beste ikuspegi batzuetatik, ohikoak ez diren bideetatik. Pentsamendua eratzeko dudan desberdintasun hori oso tresna baliotsua da ikaskuntzarako, irakasle lanerako."}, {"text_idx": "#000010", "text": "2016an nazioarteko boluntario proiektu batean ere hartu zenuen parte Errepublika Dominikarrean. Musikarekin bezala, zein neurritan uste duzu eragin dizula zure laneko ibilbidean? Baduzu pentsatuta beste esperientziarik boluntario lanean? Zein da eta noiz egingo duzu?"}, {"text_idx": "#000013", "text": "Zer aholku emango zenieke, unibertsitateko titulazioarekin batera, artea edo boluntario lana bezalako beste proiektu profesional batzuetan ere murgildu nahi duten Alumniei?"}, {"text_idx": "#000014", "text": "Lehenengo konbentzitu beharra dugu denbora ematen dugula bakoitzak egin nahi duen horretan. Batzuetan, egin ditudanak jendeak entzuten dituenean, hori ezina dela esaten du, ezina dela denetarako denbora izatea. Jakina, sentitzen dut, baina ez nago ados. Lehentasun kontua da, baina egia da beste gauza asko bezalakoa dela: proiektu batzuk lortzeko norbere buruaren kontra ere borrokatu behar da. Buruak traizio egiten digu eta beldurrak, alferkeriak, zalantzek, nerbioek, etab. oztopo egiten digute proiektu batzuetan buru-belarri sartzeko. Beraz, Alumni guztiak animatzen ditut, urrats bat aurrera eman eta beste profil ez hain arruntetatik (boluntario lanetik) edo arte munduko esperientziaren batetik hobetzen saiatzeko. Azken batean, bizitzako beste arlo batzuetan bezala, zailena lehenengo urratsa ematea da. Behin hori emanda, dena da errazagoa."}]